Boererate.com: My Koebaai, Stres!-joernaal
Met My Koebaai, Stres!-joernaal nooi Tanya O’Connor die leser om nie net in te kleur om ontslae te raak van stres nie maar ook om met woorde dit neer te sit op papier wat jou stres gee.
Sy luister na haar “porseleinmense” soos sy hulle noem en daarom is My Koebaai, Stres!-joernaal geskep, ’n inkleur en joernaal alles in een boek om te ontlaai van die wat pla.
Met haar woorde in Engels en Afrikaans skryf sy met ongekende eerlikheid oor haar groei as kunstenaar, ma wees op 43, die ego, vergifnis, om jouself te aanvaar en soveel meer waaroor daar gewonder word. Sy vertel met humor van die vrouens wat elke Woensdag by haar huis kom speel en hoe sy hulle leer om nie ’n uitveer te gebruik nie en hul eie styl met kreatiewe plesier te ontwikkel.
Die boek weerspieel haar “kuns renaissance” soos sy dit beskryf, asook om elke prentjie absoluut te gebruik tot jou voordeel en plesier. Hier is nie reels nie, en dit is hoe sy verkies om haar terapie met die leser te deel. My Koebaai, Stres!-joernaal is ’n interaktiewe boek wat jou eie persoonlike joernaal is om soveel vryheid te ervaar soos jy jouself toelaat.
My Koebaai, Stres!-joernaal / Tanya O’Connor -- Naledi
My Koebaai, Stres!-joernaal,
Etikette: Boeke , Stres